open-index/open-wikipedia-markdown huggingface dataset:
இசுக்கை கார்டன்சு

**இசுக்கை கார்டன்சு** (Sky gardens) ஐக்கிய அரபு அமீரகத்தின் துபாய் அமீரகத்தில் துபாய் அனைத்துலக நிதி மையம் பகுதியில் அமைந்துள்ள 45 மாடிகளைக் கொண்ட ஒரு கட்டிடம் ஆகும். இக் கட்டிடம் 160&nbsp;மீ (525&nbsp;அடி) உயரம் கொண்டது. 2008 ஆம் ஆண்டில் இக் கட்டிடம் கட்டி முடிக்கப்பட்டது.

## இவற்றையும் பார்க்கவும்
* துபாயின் உயரமான கட்டிடங்கள்

## வெளியிணைப்புகள்
*எம்போரிஸ்

பகுப்பு:ஐக்கிய அரபு அமீரகத்தில் உள்ள வானளாவிகள்
துசித் ரெசிடென்ஸ்

**ரொஷானா கோபுரம்** எனவும் அழைக்கப்படும் **துசித் ரெசிடென்ஸ்** ஐக்கிய அரபு அமீரகத்தின் துபாய் அமீரகத்தில் கட்டப்பட்டுள்ள 35 மாடிகளைக் கொண்ட ஒரு கட்டிடம் ஆகும். இக் கட்டிடம் 174&nbsp;மீ (571&nbsp;அடி) உயரமானது. இதன் அமைப்பு வேலைகள் 2007 ஆம் ஆண்டில் முடிவடைந்து, 2008 ஆம் ஆண்டின் தொடக்கத்தில் முழுமையாக நிறைவெய்தியது. 

## இவற்றையும் பார்க்கவும்
* துபாயின் உயரமான கட்டிடங்கள்

## வெளியிணைப்புகள்
*எம்போரிஸ்

பகுப்பு:ஐக்கிய அரபு அமீரகம்
பகுப்பு:வானளாவிகள்
ஆயுள் எதிர்பார்ப்பு அடிப்படையில் நாடுகளின் பட்டியல்

ஆயுள் எதிர்பார்ப்பு அல்லது வாழ்நாள் எதிர்பார்ப்பு என்பது ஒரு மனிதரின் அல்லது உயிரினத்தின் சராசரி வாழும் காலத்தைக் குறிக்கும். பொருளியல் அல்லது மனித மேம்பாட்டு கருத்துச்சூழலில் ஒரு மனிதர் பிறந்ததில் இருந்து எவ்வளவு காலம் உயிர்வாழ்வார் என்ற எதிர்பார்ப்பை குறிக்கின்றது. குறிப்பாக ஒரு மனிதர் வசிக்கும் இடத்தை அல்லது நாட்டை முன்வைத்தும், ஆணா பெண்ணா என்ற வேறுபாட்டை முன்வைத்தும் இந்த அளவீடு மதிப்பீடு செய்யப்படுகின்றது.
## சிஐஏ உலக ஆதார புத்தகத்தின் பட்டியல்

## ஐநா சபையின் பட்டியல்

 
## அடிக்குறிப்புகள்
# சிஐஏ ஆதார புத்தகம் CIA - The World Factbook 2008  – Rank Order - Life expectancy at birth]
# ஐநா வலைதளம் United Nations World Population Propsects: 2006 revision – Table A.17 for 2005-2010]

## இவற்றையும் பார்க்கவும்
* மக்கள்தொகை அடிப்படையில் நாடுகளின் பட்டியல்
* பரப்பளவு அடிப்படையில் நாடுகளின் பட்டியல்
* ஆள்வீத வருமான அடிப்படையில் நாடுகள் பட்டியல்

பகுப்பு:நாடுகள் தொடர்பான பட்டியல்கள்
துபாய் மால் விடுதி

**துபாய் மால் விடுதி** ஐக்கிய அரபு அமீரகத்தின் ஒரு அமீரகமான துபாயில் உள்ள 37 மாடிகள் கொண்ட ஒரு கட்டிடமாகும். இதன் உயரம் 192&nbsp;மீ (629&nbsp;அடி). இக் கட்டிடம் 2008 ஆம் ஆண்டில் கட்டி முடிக்கப்பட்டது. 

## இவற்றையும் பார்க்கவும்
* துபாயின் உயரமான கட்டிடங்கள்

## வெளியிணைப்புகள்
*எம்போரிஸ்

பகுப்பு:ஐக்கிய அரபு அமீரகத்தில் உள்ள வானளாவிகள்
ஆண்-பெண் இருபால் விகிதத்தின் அடிப்படையில் நாடுகளின் பட்டியல்

thumb|300px|மொத்த மக்கள்தொகையில் பால்விகிதம்/ நாடு. ஊதா நிறம் <font style="color:blue;">அதிக பெண்களையும் </font>, சிவப்பு நிறம் <font style="color:red;">அதிக ஆண்களையும் </font> குறிக்கிறது. நிறங்கள் உலக சராசரியான 1.01 ஆண்/பெண் அடிப்படையில் தீட்டப்பட்டுள்ளன.

thumb|300px|15 வயதுக்கு கீழ் உள்ள மக்கள்தொகை. ஊதா நிறம் <font style="color:blue;">அதிக பெண்களையும் </font>, சிவப்பு நிறம் <font style="color:red;">அதிக ஆண்களையும் </font> குறிக்கிறது. நிறங்கள் உலக சராசரியான 1.06 ஆண்/பெண் அடிப்படையில் தீட்டப்பட்டுள்ளன.

thumb|300px|65 வயதுக்கு மேல் உள்ள மக்கள்தொகை. ஊதா நிறம் <font style="color:blue;">அதிக பெண்களையும் </font>, சிவப்பு நிறம் <font style="color:red;">அதிக ஆண்களையும் </font> குறிக்கிறது. நிறங்கள் உலக சராசரியான 0.79 ஆண்/பெண் அடிப்படையில் தீட்டப்பட்டுள்ளன.

 
 
 

## அடிக்குறிப்புகள்

சிஐஏ ஆதார புத்தகம் https://www.cia.gov/library/publications/the-world-factbook/fields/2018.html

## இவற்றையும் பார்க்கவும்
*மக்கள்தொகை அடிப்படையில் நாடுகளின் பட்டியல்
*பரப்பளவு அடிப்படையில் நாடுகளின் பட்டியல்
*ஆள்வீத வருமான அடிப்படையில் நாடுகள் பட்டியல்

பகுப்பு:நாடுகள் தொடர்பான பட்டியல்கள்
பகுப்பு:பாலினம்
எழுத்தறிவின் அடிப்படையில் நாடுகளின் பட்டியல்

thumb|right|300px|நாடுகளின் எழுத்தறிவு அடிப்படையில் உலக வரைபடம் (2007/2008)
thumb|right|300px|நாடுகளின் எழுத்தறிவு குறியீட்டு எண்ணை விளக்கும் உலக வரைபடம் (2007/2008)

எழுத்தறிவு ஒரு மொழியை வாசிக்க, எழுத, பேச, கேட்டுப் புரிந்து கொள்ளக்கூடிய ஆற்றலைக் குறிக்கும். இன்று எழுத்தறிவு பல்வகைப்பட்ட தொடர்பாடல் முறைகளைப் பின்பற்றி ஒரு எழுத்தறிவுள்ள சமூகத்துடன் இணையாக பங்களிக்க கூடிய ஆற்றலைக் குறிக்கின்றது.

## நாடுகளின் எழுத்தறிவு வீதம்

## மேற்கோள்கள்

## அடிக்குறிப்புகள்
Human Development Index 2008 Statistical Update
Human Development Report 2007/2008, p.&nbsp;226
Human Development Report 2007/2008 Table 1.

## இவற்றையும் பார்க்கவும்
* ஆள்வீத வருமான அடிப்படையில் நாடுகள் பட்டியல்
* தவறிய நாடுகள் சுட்டெண் அடிப்படையில் நாடுகளின் பட்டியல் 
* மனித வளர்ச்சி சுட்டெண்ணின் படி நாடுகளின் பட்டியல்

பகுப்பு:நாடுகள் தொடர்பான பட்டியல்கள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
விதைக் கலப்பை

**விதைக் கலப்பை** என்பது விதைகளை சீராக விதைக்கும் ஓர் இயந்திரம்.  இவ்வியந்திரம் குறிப்பிட்ட வீதத்தில், ஆழத்தில், எல்லாப் பரப்புக்கும் சீராக விதைக்கும்.

இது ஒரு பழமை வாய்ந்த கண்டுபிடிப்பு ஆகும் பண்டை சுமேரியன், சீனப் நாகிரங்களிலே இது பயன்பாட்டில் இருந்தது.  தற்காலத்தில் இயந்திரவியல், இலத்திரனியவில் தொழில்நுட்பங்கள் இதை மேம்படித்தி உள்ளன.

## மேற்கோள்கள்

பகுப்பு:வேளாண் கருவிகள்
பகுப்பு:நில மேலாண்மை
பகுப்பு:சீனக் கண்டுபிடிப்புக்கள்
இணை அறுவடை இயந்திரம்

right|200px

**இணை அறுவடை இயந்திரம்** என்பது அறுவடை, கதிர் அடித்தல், உமி நீக்கல் ஆகிய எல்லா செயல்களையும் ஒருங்கே செய்யக்கூடிய ஒரு வேளாண் இயந்திரம் ஆகும். முந்திய காலத்தில் மனிதர்களே இந்த செயற்பாடுகளில் உழைப்பு செலுத்த வேண்டி இருந்தது. அதன் பின்னர் அறுவடை இயந்திரம் (binder), கதிரடி இயந்திரம், உமி நீக்கி போன்ற இயந்திரங்கள் பயன்பாட்டுக்கு வந்தன. பின்னர் இவை எல்லாவற்றையும் ஒருங்கே செய்யும் இணை அறுவடை இயந்திரம் பயன்பாட்டுக்கு வந்தது. இவ்வியந்திரங்கள் பெரும்பாலும் மேற்குநாடுகளிலும், கம்பனி வயல்களிலும் பெரிதும் பயன்படுத்தப்படுகின்றன. இவை மிகவும் விலை உயர்ந்தவை ஆகும்.

பகுப்பு:வேளாண் எந்திரங்கள்
நீள் கத்திகளுடைய இரவு

thumb|right|எஸ் ஏ தலைவர் எர்ன்ஸ்ட் ரோம்

**நீள் கத்திகளுடைய இரவு** (Night of the Long Knives) (ஜெர்மன்: ) 
அல்லது **முனகும் பறவையின் செயல்** (Humming Bird) என்று கூறப்படும் இந்நிகழ்வு நாசி ஜெர்மனியில்  ஜூன் 30 முதல் ஜூலை 2 ,1934, வரையிலுள்ள காலத்தின்  இடையில் நாசி நிர்வாகத்தினரால் நடந்த நீக்குதல் நிகழ்வினால்  பல ஸ்ட்ரோமப்டேலுங்  (எஸ் ஏ),ஊர்க்காவல் படைப்பரிவைச்சார்ந்த காவிச்சட்டையினர் அரசியல் கொலையுண்டனர். இந்நிகழ்வை இந்த சங்கேத வார்த்தைகொண்டு (ஹம்மிங் பேர்ட்) நாசிக்கள் அழைத்தனர். இச்செயல் அடால்ப் இட்லர் அந்தப் படைப்பிரிவின் தலைவர் எர்ன்ஸ்ட் ரோம் என்பவருக்கு எதிராக செயல்படுத்தப்பட்ட நிகழ்வைக் குறிப்பதாகும். அப்படைப்பிரிவினர் அதன் தலைமையாளருடன் தனித்து தன்னாட்சிப் பெற்ற பிரிவாக, பல தெருக்கலவரங்களிலும், ஆட்சிக்கு எதிரான செயல்களில்  ஈடுபட்டதே இட்லரின் இந்த நடவடிக்கைக்குக் காரணம். அதுமட்டுமில்லாமல் ரெய்க்ஸ்வியர் எனப்படும் ஜெர்மன் இராணுவப்பிரிவில் பலர் துணை வேந்தராகிய பிரான்ஸ் வோன் பேப்பன் க்கு ஆதராவாக செயல்படுபவர்களை கண்டு களைந்தெடுக்கவும் இட்லர் இந்த செயல்களை மேற்கொண்டார் எனக் கூறப்படுகிறது. இந்த செயல் மூலம் சுமார் *85 முதல் 100 வரையிலான* உயிரிழப்புகள் மற்றும் *1000 க்கும் அதிகாமானோர்* கைது செய்யப்பட்டனர். இந்தக் கொலைச்செயல்கள் சுத்ஸ்டாப்பெல் ( எஸ் எஸ்) படைப்பரிவைச்சார்ந்தவர்களாலும் மேலும் கிஸ்டாப்போ எனும் உளவுப் பிரிவு காவல்துறையினராலும் இது நிகழ்த்தப்பட்டது. இதற்கு தலைமை வகித்தவர் ஹைன்ரிச் ஹிம்லர். தன் உட்கட்சிப் பிரிவு செயல்பாடுகளாயிருந்தாலும்  அவற்றை ஒடுக்க மனித உரிமைக்கு எதிரான  செயல்களை பயன்படுத்துவதில் இட்லர் தயங்கியதில்லை என்பதற்கு இது சான்று. இந்த நிகழ்வின் மூலம் இட்லர் ஜெர்மானிய மக்களின் உச்சபட்ச அதிகாரம் படைத்த நீதிபதியாக விளங்கினார்.

## மேற்கோள்கள்

பகுப்பு:நாசிசம்
பகுப்பு:அடால்ஃப் இட்லர்
ஆற்றல் நுகர்வு அடிப்படையிலான நாடுகள் பட்டியல்

இப்பட்டியல் நாடுகளின் தனிமனித ஆற்றல் நுகர்வை பல அலகுகளில் அளிக்கிறது. பொதுவாக இவ்வகை கணக்கிட்டில் ஆற்றல் ஒரு கிலோகிராம் பெட்ரோலியத்தில் இருந்து உருவாகும் ஆற்றலை ஒரு அலகாக கொண்டு கணக்கிடப்படுகிறது. இதையே கிலோஎ/ஆண்டு குறிக்கப்படுகிறது. 

## மேற்கோள்கள்

பகுப்பு:நாடுகள் தொடர்பான பட்டியல்கள்
உமி நீக்கி

thumb|240px|An old-type mechanical huller, driven by a gasoline engine
**உமி நீக்கி** என்பது தானியங்களில் உள்ள உமியையும் தவிட்டையும் நீக்கி அதன் விதைப் பகுதியை பிரித்து எடுக்கும் இயந்திரம் ஆகும். எ.கா நெல்லின் கோதையும் தவிட்டையும் அரிசியில் இருந்து பிரித்து எடுக்கும். இலங்கை, இந்தியா போன்ற நாடுகளில் நெல்லை அரிசி ஆலைக்கு எடுத்துச் சென்றால், அங்கே உமி நீக்கி அரிசி ஆக்கித் தருவர்.

## மேற்கோள்கள்

பகுப்பு:வேளாண் எந்திரங்கள்
உலக வணிக மைய வதிவிடம்

**உலக வணிக மைய வதிவிடம்** ஐக்கிய அரபு அமீரகத்தின் அமீரகங்களில் ஒன்றான துபாயில் அமைந்துள்ள துபாய் பன்னாட்டு மாநாட்டு மையத்தின் ஒரு பகுதியாக அமைந்துள்ள 38 மாடிகளைக் கொண்ட கட்டிடமாகும். 2008 ஆம் ஆண்டில் திறந்து வைக்கப்பட்ட உலக வணிக மைய வதிவிடம் ஜுமேரா லிவிங் என்னும் நிறுவனத்தால் மேலாண்மை செய்யப்படுகின்றது. இக் கோபுரத்தின் மொத்த உயரம் 158&nbsp;மீ (518&nbsp;அடி). இக் கட்டிடம் ஒரு ஐந்து நட்சத்திரத் தரம் உள்ள வதிவிட வசதிகளைக் கொண்டுள்ளது. இக் கட்டிடம் துபாயின் முதல் உயரமான கட்டிடமான உலக வணிக மையக் கட்டிடத்துக்கு அருகில் அமைந்துள்ளது. ஆகஸ்ட் 2005 இல் தொடங்கிய அத்திவார வேலைகள் 2006 ஆம் ஆண்டுத் தொடக்கத்தில் நிறைவெய்திக் கட்டிடத்தின் நிலமேற் பகுதி வேலைகள் தொடங்கின.  இக் கட்டிடம் பழைய உலக வணிக மைய விடுதி இருந்த இடத்தில் அமைந்துள்ளது.  உலக வணிக மைய விடுதி உடைப்பு வேலைகள் 1 ஏப்ரல் 2005 இல் இடம்பெற்றன. துபாயில் கட்டிடம் ஒன்று இடிக்கப்பட்ட இரண்டாவது நிகழ்வு இதுவாகும்.
 
## குறிப்புகள்

## இவற்றையும் பார்க்கவும்
* துபாயின் உயரமான கட்டிடங்கள்

## வெளியிணைப்புகள்
*World Trade Centre Residence  Official site
*Jumeirah Living's World Trade Centre Residence website

பகுப்பு:ஐக்கிய அரபு அமீரகம்
பகுப்பு:வானளாவிகள்
த மொனார்ச் அலுவலகக் கோபுரம்

**த மொனார்ச் அலுவலகக் கோபுரம்** ஐக்கிய அரபு அமீரகத்தின் ஒரு அமீரகமான துபாயில் உள்ள ஒரு 40 மாடிகளைக் கொண்ட கோபுரம் ஆகும். இக் கட்டிடம் 160&nbsp;மீ (526&nbsp;அடி) உயரம் கொண்டது. இக் கட்டிடத்தின் கட்டுமான வேலைகள் 2007 ஆம் ஆண்டில் நிறைவேறின.

## இவற்றையும் பார்க்கவும்
* துபாயின் உயரமான கட்டிடங்கள்

## வெளியிணைப்புகள்
*எம்போரிஸ்

பகுப்பு:ஐக்கிய அரபு அமீரகம்
பகுப்பு:வானளாவிகள்
மரீனா ஹைட்ஸ் கோபுரம்

**மரீனா ஹைட்ஸ் கோபுரம்** ஐக்கிய அரபு அமீரகத்தின் துபாய் அமீரகத்தில் கட்டப்பட்டுள்ள 55 மாடிகளைக் கொண்ட ஒரு வதிவிடக் கட்டிடம் ஆகும் இக் கட்டிடம் 208&nbsp;மீ (684&nbsp;அடி) மொத்த உயரம் கொண்டது. மரீனா ஹைட்ஸ் கோபுரத்தின் கட்டுமான வேலைகள் 2006 ஆம் ஆண்டில் முடிவுற்றன.

இக் கட்டிடத்தின் நிலத் தளத்தில் சில்லறை வணிகத்துக்கான இடவசதிகள் உள்ளன. ஒரு வணிக மையம், தானுந்துத் தரிப்பிடம், ஊழியர்களுக்கான தங்குமிட வசதிகள், இளைப்பாறு வசதிகள் என்பனவும் டெரசிலும், 30 ஆவது தளத்திலும் அமைந்துள்ளன.

## இவற்றையும் பார்க்கவும்
* துபாயின் உயரமான கட்டிடங்கள்

## வெளியிணைப்புகள்
*மரீனா ஹைட்ஸ் கோபுரம் அதிகாரம் கொண்ட இணையத் தளம்
*எம்போரிஸ்

பகுப்பு:ஐக்கிய அரபு அமீரகம்
பகுப்பு:வானளாவிகள்
தமானி விடுதி மரீனா

**தமானி விடுதி மரீனா** ஐக்கிய அரபு அமீரகத்தின் துபாயில், துபாய் மரீனா என்னும் பகுதியில் பாரசீகக் குடாக் கடலைப் பார்த்தபடி அமைந்துள்ளது.

தமானி விடுதி மரீனா அமைந்திருக்கும் துபாய் மரீனா பகுதி உயர் மட்டத்தினர் வாழும் பகுதியாகும். இது துபாய் ஊடக நகருக்கு அண்மையில் அமைந்துள்ளது. ஜெபல் அலி சுதந்திர வலயமும், அப் பகுதியில் அமையவுள்ள புதிய துபாய் உலக நடுவண் வானூர்தி நிலையமும் இதற்கு அண்மையிலேயே உள்ளன.

## இவற்றையும் பார்க்கவும்
* துபாயின் உயரமான கட்டிடங்கள்

## வெளியிணைப்புகள்
*தமானி விடுதி மரீனா
*http://www.km-properties.ae 
*http://www.kmrent.ae
*தமானி விடுதி மரீனா எம்போரிசில்
*தமானி விடுதி மரீனா ஸ்கைஸ்கிரேப்பர்பேஜ்.காம் தளத்தில்.
*தமானி விடுதி மரீனா  ஸ்கைஸ்கிரேப்பர்சிட்டி.காம் இல்.

பகுப்பு:ஐக்கிய அரபு அமீரகம்
பகுப்பு:வானளாவிகள்
செருமானியப் பேரரசு

**ஜெர்மன் பேரரசு** (German Empire) 1871 முதல் 1918 வரையுள்ள காலங்களில் ஜெர்மனி, 18 ம் நூற்றாண்டின் ஜெர்மன் பேரரசர் *முதலாம் வியெம்மால்* நிர்மாணிக்கப்பெற்ற இடங்கள் மற்றும் ஒருங்கிணைக்கப்பட்ட ஜெர்மனியை உள்ளடக்கிய பகுதிகள் ஜெர்மன் போரரசாக விளங்கியது. முதலாம் உலகப்போரினால் ஏற்பட்டத் தோல்வியாலும் பேரரசர் *இரண்டாம் வியெம்மின் * (நவம்பர் 28, 1918) பதவித் துறப்பாலும் இப்பேரரசு ஜெர்மன் குடியரசாக சிதறுண்டது. இந்த இடைப்பட்ட *47 வருட காலங்களில்* இப்பேரரசு தொழில் வளர்ச்சியிலும், பொருளாதாரத்திலும் அதீத வளர்ச்சி கண்டு ஐரோப்பிய நாடுகளிலேயே மிகச்சிறந்த நாடாக ஜெர்மன் புரட்சிகளினாலும், உலகப்போரின் தாக்கத்தினாலும் வீழும்வரைத் திகழ்ந்தது. இதன் கிழக்கு எல்லைகளாக இரஷ்யப்பேரரசும், மேற்காக பிரான்சும், தெற்காக ஆஸ்திரிய-அங்கேரி நாடுகளும் எல்லைகளாக அமைந்திருந்தன.

## பெயர்க் காரணம்

இதன் அதிகாரப்பூர்வப் பெயராக *டியுச்சஸ் ரைய்க்* என்று 1871 முதல் 1943 வரை அழைக்கப்பட்டு வந்தது. இதன் பொருள் ஆங்கிலத்தில் ஜெர்மன் பேரரசு என்பதைக் குறிக்கும். இச்சொல்லே காலப்போக்கில் எளிமையாக ஜெர்மனி என்று அழைக்கப்பட்டது. அதிகாரப்பூர்வமற்றப் பெயராக டியுச்சஸ் கெய்ஸ்ரெய்க் என்று 1871 முதல் 1918 வரையுள்ளக் காலங்களில் ஜெர்மனி என்ற பொருள்படும்படி அழைத்துவந்தனர். இதுவே பின்னாளில் ரெய்க் அல்லது *ஜெர்மன் ரெய்க்* ஆனது. ரெய்க் என்று அழைக்கும் முறை முதலாம் ரெய்க் ரோமப் பேரரசர் காலத்திலிருந்தே இப்படி அழைக்கப்பட்டு பின் இரண்டாம் ரெய்க் காலம் தொடர்ந்து இப்பெயர் வந்தாதாக வரலாற்றியிலாளர் ஆர்தர் மோயிலர் குறிப்பிடுகிறார். இதைப்பார்த்தே நாசிக்கள் மூன்றாம் ரெய்க் என்று அவர்கள் கொள்கைக்குப் பெயராக பயன்படுத்திக் கொண்டனர் என்று குறிப்பிடுகிறார்.

## ஜெர்மன் பேரரசில் பிஸ்மார்க்

1848 ல் ஜெர்மன் பேரரசு *புருஷ்யப் பிரதமர் * ஒட்டோ வோன் பிஸ்மார்க்கின் அதிகாரத்துக்குட்பட்டப் பேரரசராக இயங்கியது. இவர் ஆளுமையில் இந்நாட்டை கன்சர்வேட்டிவ் நாடாக மாற்றினார். புருஷ்யா மேலோங்கிய நிலையில் இருக்க ஜெர்மனியை உட்படுத்தினார். இதை சாத்தியமாக்க பிஸ்மார்க் *மூன்று போர்களை* ஜெர்மானியர்களுக்கு ஆதரவாக நடத்த வேண்டியதாயிற்று. 1864 ல் டென்மார்க்குக்கு எதிரான *இரண்டாம் ஷில்ஸ்விக் போர்*, 1866 ல் ஆஸ்திரியாவுக்கு எதிராக ஆஸ்திரியா-புருஷ்யாப் போர் மற்றும் 1870-71 ல் *இரண்டாம் பிரஞ்சு பேரரசை* எதிர்த்து *பிராங்கோ-[[பிரசியா|புருஷ்யப்]] போர்* ஆகிய போர்கள் நடத்தப்பட்டன.

## மேற்கோள்கள்

பகுப்பு:செருமன் வரலாறு
ரெய்க்ஸ்வியர்

thumb|225px|ரெய்க்ஸ்வியர் கொடி (1921–1935).

**ரெய்க்ஸ்வியர்**  என்ற பெயரில் 1919 முதல் 1935 வரை இயங்கிய ஜெர்மனியின் தேசிய இராணுவம் அழைக்கப்பட்டது. அதன் பின் வியர்மாக்ட் எனப் பெயர்மாற்றப்பட்டது.

முதல் உலகப்போரின் முடிவில் ஜெர்மன் பேரரசு (German Empire) முற்றிலுமாக சிதையுண்டது. பலர் தங்கள் இருப்பிடங்களை தாங்களே அமைத்துக்கொள்ளும் நிலைமைக்குத் தள்ளப்பட்டனர். பலர் தொண்டர்ப் படைப்பிரிவு (Free Corps) என்று ஒன்றை தொண்டு அமைப்பாக அமைத்து அதன் மூலம் புரட்சிகளில் ஈடுபட்டனர். புதியதாக அமைந்த வெய்மர் குடியரசுக்கு இராணுவ அமைப்புத் தேவைப்பட்டது. மார்ச் 6, 1919 இல் சட்டவரைவின் மூலம் *ரெய்க்ஸ்வியர்* என்ற இவ்வமைப்பு உருவாக்கப்பட்டு இரண்டுப் பிரிவாக *ரெய்க்சீர்* மற்றும் ரெய்க்மெரைன் பிரிக்கப்பட்டது. ரெய்க்சீரில் 4 இலட்சம் வீரர்கள் சேர்க்கப்பட்டனர்.

செப்டம்பர் 30, 1919 இல் இவ்வமைப்பு இடைக்கால இராணுவப்பிரிவாக செயல்பட்டது. ஜனவரி 1, 1921 இல் இந்த இராணுவ அமைப்பு கலைக்கப்பட்டு வெர்செய்ல் உடன்படிக்கை]யின்படி (1 இலட்சம் வீரர்களே இருக்க உடன்படிக்கை அனுமதித்தது) *ரெய்க்ஸ்வியர்* அதிகாரப்பூர்வமாக அமைக்கப்பட்டது.

இது இரண்டு படைப்பிரிவை உள்ளடக்கியதாக உருவாக்கப்பட்டது.
# 7 காலாட்படைப் பிரிவை (Infantry Division) கொண்டது.
# குதிரைப்படைப் (Cavalry) பிரிவு. 

மற்றப் பிரிவுகளான ரெய்க்மெரைன், *கடற் படை*, *படைக்கலன்கள்* போன்ற பிரிவுகள் விலக்கிக்கொள்ளப்பட்டது. 1933 முதல் 1934 வரையில் இட்லர் ஜெர்மனியின் வேந்தரான காலத்தில் இப்படைப்பிரிவின் அதிகாரம் நாசிகளின் கைகளுக்குக் கிடைக்கும் வகையில் நீள் கத்திகளுடைய இரவு என்ற இரகசிய நிகழ்வு ஸ்ட்ரோமப்டேலுங் (எஸ் ஏ) தலைவர் எர்னஸ்ட் ரோம் எனபவருக்கு எதிராக நடத்தப்பட்டு அதன் முடிவில் எர்னஸ்ட் ரோம் மற்றும் பலர் கொல்லப்பட்டனர். அதன் பின் 1935 ல் இது விய்ர்மாக்ட் எனப் பெயர் மாற்றம் பெற்று மக்களால் அறியப்பட்டது.

## மேற்கோள்கள்

பகுப்பு:நாசி செருமனியின் படை
மேன்டுவா மாகாணம்

**மேன்டுவா மாகாணம்**(இத்தாலியம்: *Provincia di Mantova*) என்பது, லோம்பார்டி நிருவாக மண்டலத்திலுள்ள ஒரு மாகாணமாகும். இதன் கீழ் ஏறத்தாழ எழுபது நகராட்சிகள் (அல்லது) நகரியங்கள் உள்ளன. இதன் தலைநகரம், மேன்டுவா நகரியம் ஆகும். இத்தலைநகரியப் பெயரிலேயே இம்மாகாணம்,  மேன்டுவா மாகாணம் என்றழைக்கப்படுகிறது.
## மேன்டுவா மாகாணச் சிறப்புகள்
* Gonzagaபரம்பரை இங்கேயேத் தோன்றியது.
* இயேசுநாதரின் புனித இரத்தப் பகுதி இங்கே பாதுகாக்கப் பட்டுள்ளது.
* இதன் கீழ் 10கி.மீ. முதல் 102 கி.மீ. பரப்பளவுகள் கொண்ட 70 நகரியங்கள் உள்ளன.
* மூன்று பக்கங்களும் ஏரிகளால் சூழப்பட்டுள்ள நிலப்பரப்புகளைக் கொண்டதாகும்.
* virgil பிறப்பிடம் இங்குள்ளது.
* வீரமாமுனிவர் பிறப்பிடம் இங்குள்ளது.
* Andrea Mantegna என்ற ஓவியர் தன் வாழ்நாள் முழுதும் இங்கேயே வசித்தார்.
* முக்கிய நகரிய விவரங்கள் வருமாறு;-(மக்கள் தொகைக் கணக்கீடு - 2006 )

## மேன்டுவா மாகாண எழில்கள்

படிமம்:Coat of arms of the House of Gonzaga (1433).svg|1273 – 1707(தோற்றம்)
படிமம்:Domenico morone, la cacciata dei bonacolsi da mantova, 1494.jpg|போர் ஓவியம்
படிமம்:Goito-Stemma.gif|Goito நகரியச் சின்னம்
படிமம்:Gonzaga-Stemma.svg|Gonzaga சின்னம்
படிமம்:Mantova from Mincio.jpg|மேன்டுவா நகரம்
படிமம்:Mantua1 BMK.jpg|Piazza Sordello 
படிமம்:Mantua3 BMK.jpg|Rotonda di San Lorenzo
படிமம்:AbbaziaDelPolirone SanBenedettoPo.jpg|San Benedetto Po 
படிமம்:Sacrivasi-3-05.jpg|இயேசுவின் இரத்தம்
படிமம்:Beschi Tamil literature.jpg|வீரமாமுனிவர்
படிமம்:Castiglione delle Stiviere (panorama).jpg|[ வீரமாமுனிபிறப்பிடம்]
படிமம்:076 le vite, andrea mantegna.jpg|AndreaMantegnaவாழிடம் 
படிமம்:Mantegna.jpg|San Giorgio ஓவியம்
படிமம்:1984Italia0058MantovaStAndrea.JPG|SantAndrealஉட்புறம்
file:Mantua2 BMK.jpg|டுகேல் அரண்மணை
படிமம்:Anon-SperiFattoriBoldriniGiacomelliLazzatiMontanari carceriMantova1853 - ca1875.jpg
படிமம்: SantAndreaValle-Facciata01-SteO153.JPG|


## மேற்கோள்கள்

## இதர இணைய இணைப்புகள்
# Mantua and Sabbioneta இரட்டைநகரங்கள்
# இத்தாலிய மொழியில் அமைந்த ''மான்டுவா மாகாணத்தின்'' இணையம்
# இத்தாலிய மக்கள் தொகைப்பற்றிய விவரங்களைத் தரும், ஆங்கில இணையம் 
# மான்டுவாப் பற்றிய நிழற்படங்கள் - விக்கி ஊடக நடுவ இணையம்

பகுப்பு:இத்தாலிய மாகாணங்கள்
அல் அத்தார் வணிகக் கோபுரம்

**அல் அத்தார் வணிகக் கோபுரம்**  (*Al Attar Business Tower*) ஐக்கிய அரபு அமீரகத்தின் துபாய் அமீரகத்தில் கட்டப்பட்டுள்ள 38 மாடிகளைக் கொண்ட ஒரு கட்டிடம் ஆகும். கோபுரத்தின் மொத்த கட்டமைப்பு உயரம் 158 மீ (518 அடி) ஆகும். இக்கோபுரம்  தென்னாப்பிரிக்க கட்டுமான ஒப்பந்ததாரர் முர்ரே & ராபர்ட்சால் கட்டப்பட்டது. இந்த வணிகக் கோபுரத்தின் உரிமையாளர் அல் அத்தர் பிராப்பர்டீசு என்பவராவார். 1999 ஆம் ஆண்டில் கட்டிமுடிக்கப்பட்டது.

குடியிருப்புகள், வணிக கடைகள், உணவு விடுதிகள், விடுதி கட்டிடங்கள் மற்றும் பிரபலமான கடைகள் இங்குள்ளன. இந்தப் பகுதி எப்போதும் தொழில் வல்லுநர்கள் மற்றும் பணிபுரியும் நபர்களால் பரபரப்பாக காணப்படும். துபாய் பேரங்காடி, உலக வர்த்தக மையம், துபாய் பன்னாட்டு நிதி மையம் போன்ற முக்கியமான அலுவலகங்களுக்கு அருகில் அல் அத்தார் வணிகக் கோபுரம் அமைந்துள்ளது.

## மேற்கோள்கள்

## புற இணைப்புகள்
*அல் அத்தார் வணிகக் கோபுரம்  சொந்த இணையத் தளம்
*எம்போரிஸ்

பகுப்பு:ஐக்கிய அரபு அமீரகம்
பகுப்பு:வானளாவிகள்
பகுப்பு:துபாய்
அல் சீஃப் கோபுரம்

**அல் சீஃப் கோபுரம்** ஐக்கிய அரபு அமீரகத்தின் துபாய் அமீரகத்தில் கட்டப்பட்டுள்ள 44 மாடிகளைக் கொண்ட ஒரு கட்டிடம் ஆகும். 215&nbsp;மீ (705&nbsp;அடி) உயரம் கொண்ட இக் கட்டிடம் 2005 ஆம் ஆண்டில் கட்டிமுடிக்கப்பட்டது.

## மேற்கோள்கள்

## இவற்றையும் பார்க்கவும்
* துபாயின் உயரமான கட்டிடங்கள்

## வெளியிணைப்புகள்
* Emporis

பகுப்பு:ஐக்கிய அரபு அமீரகம்
பகுப்பு:வானளாவிகள்
சைபா கோபுரங்கள்

**சைபா கோபுரங்கள்** ஐக்கிய அரபு அமீரகத்தின் துபாய் அமீரகத்தில் கட்டப்பட்டுள்ள இரண்டு வதிவிடக் கோபுரங்கள் ஆகும். **ஷைபா கோபுரம் 1** இவற்றுள் அதிக உயரம் கொண்டது. 155 மீட்டர் (509 அடி) மொத்த உயரமும் 34 மாடிகளையும் கொண்டது.  மற்றக் கோபுரமான **ஷைபா கோபுரம் 2**, 27 மாடிகளுடன் 135 மீட்டர் (443 அடி) உயரம் கொண்டது. இதன் கட்டுமான வேலைகள் 2008 இல் நிறைவேறின.

"சைபா கோபுரம் 1", 268 வதிவிட அலகுகளைக் கொண்டது. இரண்டு கோபுரங்களுக்கும் பொதுவாக நீச்சல் குளம், உடற் பயிற்சிக்கூடம் போன்ற வசதிகளும் உள்ளன. 

## வெளியிணைப்புகள்
* ஷைபா கோபுரங்கள்  எம்போரிஸ்.காமில்
* ஷைபா கோபுரம் 1ஸ்கைஸ்ரேப்பர்பேஜ்.காமில்
* ஷைபா கோபுரம் 2 ஸ்கைஸ்கிரேப்பர்பேஜ்.காமில்

பகுப்பு:ஐக்கிய அரபு அமீரகம்
பகுப்பு:வானளாவிகள்
வெள்ளை ரோசா

thumb|right|180px|"Weiße Rose" நினைவுச் சின்னம் 
**வெள்ளை ரோசா** (*The White Rose*, ஜெர்மன்: die Weiße Rose) என்பது நாசி ஜெர்மனியில் வன்முறையற்ற முறையில் போராடிய ஒரு மாணவர் குழுவாகும். இக்குழுவில் மியூனிக் பல்கலைக்கழகத்தைச் சேர்ந்த சில மாணவர்களும் அவர்களின் மெய்யியல் பேராசிரியரும் அங்கம் வகித்தனர். இவர்கள் ஜூன் 1942 முதல் பெப்ரவரி 1943 ஆம் ஆண்டு வரையில் ஜெர்மனியின் தலைவர் அடால்ப் இட்லருக்கு எதிராக அநாமதேயத் துண்டுப்பத்திரிகைகளை வெளியிட்டு வந்ததன் மூலம் புகழ் பெற்றனர்.

இக்குழுவின் ஆறு முக்கிய உறுப்பினர்கள் நாசி ஜெர்மனியின் இரகசியக் காவல்துறை அமைப்பான கெஸ்டாப்போக்களினால் கைது செய்யப்பட்டு அவர்களுக்கு மரண தண்டனை விதிக்கப்பட்டது. இவர்கள் பெப்ரவரி 22, 1943 இல் தூக்கிலிடப்பட்டார்கள். இவர்களின் ஆறாவது துண்டுப் பத்திரிகையின் வாசகங்கள் ஜெர்மனியில் இருந்து ஸ்காண்டினேவியாவினூடாகக் கடத்தப்பட்டு பிரதி பண்ணப்பட்டு *மியூனிக் மாணவர்களின் அறிக்கை* என்று பெயரிடப்பட்டு ஜூலை 1943 இல் இரண்டாம் உலகப் போரின் நேச நாடுகளினால் விமானங்கள் மூலம் ஜெர்மனி மீது வீசப்பட்டன.

இன்று, வெள்ளை ரோசா இயக்க உறுப்பினர்கள் ஜெர்மனி அரசினரால் மாவீரர்களாக மதிக்கப்பட்டு அவர்களுக்கு நினைவுச் சின்னங்களும் எழுப்பப்பட்டுள்ளன.

## இவற்றையும் பார்க்க
* சோபி சோல்

## குறிப்புகள்

## வெளி இணைப்புகள்
* http://www.deheap.com/White%20Rose%20Studies.htm : Center for White Rose Studies — Making the White Rose relevant to the 21st century

பகுப்பு:வெள்ளை ரோசா
பகுப்பு:தூக்கிலிடப்பட்டவர்கள்
உழவு இயந்திரம்

thumb|right|250px|நவீன உழவு இயந்திரம்
thumb|right|250px|பாதையோரத்தில் நிறுத்தி வைக்கப்பட்டிருக்கும் பழைய உழவு இயந்திரம்
**உழவு இயந்திரம்**,(Tractor) உழுவுந்து, இழுவை இயந்திரம், தானுந்துக் கலைப்பை என்பது வயலை உழுவதற்குப் பயன்படும் இயந்திரமாகும். கலப்பையில் மாட்டைப் பூட்டி உழுவது போல, கலப்பை பூட்டப்பட்ட இந்த இயந்திரத்தால் உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது.

## சொற்பிறப்பியல்
உழவு இயந்திரம் எனும் சொல் இலத்தீனின் *trahere* என்பதிலிருந்து வந்தது. இதற்கு இழுக்க என்பது பொருளாகும்.  

## மேற்கோள்கள்
 
 

பகுப்பு:வேளாண் எந்திரங்கள்
ஈரானின் மாகாணங்கள்

**[[ஈரான்]]** 31 மாகாணங்களாக பிரிக்கப்பட்டுள்ளது. மாகாணங்களின் தலைவராக ஆளுநர் விளங்குகிறார். ஒவ்வொரு மாகாணத்தின் ஆளுநரும், ஈரானின் உள்துறை அமைச்சரால் அமைச்சரவையின் ஒப்புதல் பெறப்பட்டு நியமிக்கப்படுவார்.

## வரலாறு

1950 வரை. ஈரான் 12 மாகாணங்களாகப் பிரிக்கப்பட்டிருந்தது. அவை அர்தலான், அசர்பைசான், பலூச்சிஸ்தான், பார்ஸ், கிலன், அராக்-எ அஜம், கொரசான், குசஸ்தான், கெர்மான், இலாரஸ்தான், லொரஸ்தான், மஜந்தரன் ஆகும். 1950-ஆம் ஆண்டு ஈரான் நாடு 10 மாகாணங்களுடனும் அதன் கீழ் ஆளுகைகளுமாய் நிர்வாகச் சீர்திருத்தம் செய்யப்பட்டது. அவை கிலான்; மஜந்தரன்; கிழக்கு அசர்பைசான்; மேற்கு அசர்பைசான்; கேர்மான்ஷா; குசஸ்தான்; ஃபர்ஸ்; கெர்மான்; கொரசான் மற்றும் இஸ்ஃபஹான் ஆகும். 1960-இலிருந்து 1981 வரை ஒவ்வொரு ஆளுகைகளும், மாகாணங்களாக உயர்த்தப்பட்டன. மிகச் சமீபமாக 2004ஆம் ஆண்டு மிகப்பெரிய மாகாணமான கொரசான் மாகாணத்தை மூன்று மாகாணங்களாக ஈரான் பிரித்துள்ளது.

## பட்டியல்

## வெளி இணைப்புகள்
* Ministry of Interior 

## மூலம்


பகுப்பு:ஈரானின் துணைப்பிரிவுகள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
பெப்ரவரி 20, 2009 வான்கரும்புலிகள் கொழும்பில் தாக்குதல்

## விடுதலைப்புலிகளின் செய்திக்குறிப்பு

சிறிலங்காவின் தலைநகர் கொழும்பில் அமைந்துள்ள சிறிலங்கா வான் படை தலைமையகம் மீதும் கட்டுநாயக்கவில் அமைந்துள்ள வான்படை தளம் மீதும் 20.02.2009 அன்று வெள்ளிக்கிழமை இரவு 10:00 மணிக்கு தமிழீழ விடுதலைப் புலிகளின் வான்கரும்புலிகள் வெற்றிகரமான தாக்குதல்களை நடத்தியுள்ளனர். 

வான்படையின் தலைமையகமும் கட்டுநாயக்க வான்படை தளமும் தமிழ் மக்கள் மீதான வான் தாக்குதல்களுக்கு முக்கிய பங்கை வகிக்கும் வானூர்தி தளங்களாகும். 

வான் புலிகளின் கரும்புலிகளான கேணல் ரூபன்,லெப்.கேணல் சிரித்திரன்
ஆகியோர் இத்தளங்கள் மீது வெற்றிகரமான தாக்குதல்களை நடத்தினர்.

## இலங்கை பாதுகாப்பு அமைச்சு

இலங்கை உள்நாட்டு இறைவரித் திணைக்களத்தின் மீது விடுதலைப் புலிகளின் வானூர்திகள் குண்டுகளை வீசியுள்ளன என்றும்  இதனால் இறைவரி திணைக்கள கட்டிடம் சேதமடைந்ததாகவும் அங்கிருந்த பலர் காயமடைந்ததாகவும் பாதுகாப்பு அமைச்சு தளம் தெரிவித்தது.

## ஏனையவை

சிறிலங்கா தலைநகரில் வான் வழியாக கரும்புலி தாக்குதல் நடாத்தி வீரச்சாவடைந்த கேணல் ரூபன் - தாக்குதலுக்கு முன்னதாக - உலகத் தமிழர்களை நோக்கிய எழுதிய கடிதத்தினை தமிழீழ விடுதலைப் புலிகள் வெளியிட்டனர். 

"தமிழர்களின் குரலை உலகம் செவிமடுக்கும் இன்றைய கட்டத்தில், விடுதலைப் புலிகளும் தமிழர்களும் வேறு வேறு அல்ல; இது ஒரு மக்கள் போராட்டம் என்று இந்த உலகத்திற்கு எடுத்துக் கூறுங்கள்" என அவர் உலகத் தமிழர்களிடம் வேண்டுகோள் விடுத்தார்.

## இவற்றையும் பார்க்க
பாக்க: :wikisource:ta:கேணல் ரூபன் கடிதம்

## மேற்கோள்கள்



பகுப்பு:தமிழீழ விடுதலைப் புலிகளின் தாக்குதல்கள்
கதிரடி இயந்திரம்

**கதிரடி கருவி** (Threshing machine) என்பது தானியங்களில் இருந்து கதிரை பிரிக்கும் கருவி ஆகும். சில இயந்திரங்கள் உமி, தவிடு ஆகியவற்றையும் நீக்கி விதையை மட்டும் தரும். இந்தவகை இயந்திரங்கள் பயிர்கள் அறுவடையின் போது வயல்களில் ஓட்டிச் செல்லப்பட்டு அறுவடை செய்யப்படுகின்றன. இதனால் அதிக அளவில் நேரம் மிச்சமாகிறது. இத்தகைய இயந்திரங்கள் பிரித்தெடுக்கும் தானியக் கதிர்களை கால்நடைகள் உண்பதில்லை என பொதுவாக கருத்து உண்டு. இந்த இந்தந்திரங்கள் பெரும்பாலும் டீசல் எண்ணெயில் இயங்குபவை. இவை மனித மற்றும் கால்நடைகளின் உழைப்பினை மிகவும் குறைத்தன. இந்த இயந்திரங்களின் வருகையால் விவசாயத் தொழிலாளர்களுக்கு வேலை இழப்பு ஏற்படுகிறது. இந்த வகை இயந்திரங்களில் இருந்து வெளியேறும் புகை நச்சுத்தன்மை உடையது. 19-ஆம் நூற்றாண்டு வரை விவசாயிகள் கைகளால் தானியங்களில் இருந்து கதிரைப் பிரித்தனர்.

## மேற்கோள்கள்


பகுப்பு:வேளாண் எந்திரங்கள்
ஏ. எஸ். எல். வி

**ஏ. எஸ். எல். வி** (*Augmented Satellite Launch Vehicle*) என்பது இந்திய விண்வெளி ஆய்வு மையமான இஸ்ரோ (ISRO) வினால் இயக்கப்படும் செயற்கைக்கோள்களை ஏவும் ஒரு மீளப் பாவிக்கமுடியாத விண்கலமாகும். இந்த விண்கலம் தற்போது செயல்பாட்டில் இல்லை.

## ஏவப்பட்ட செயற்கைக் கோள்கள்

## மேற்கோள்கள்

பகுப்பு:இந்திய விண்வெளித் திட்டங்கள்
ரெய்க்

**ரெய்க்** (Reich)
ஜெர்மன் வார்த்தை **ரிக்** என்ற வார்த்தையை தழுவியச் சொல் ஆகும்.இலத்தின் மொழி *இம்பீரியம்* என்ற நேர் வார்த்தையின்  தழுவல் சொல்லாகும். இச்சொல் சம்பிரதாயமாக அரசாட்சியை அல்லது பேரரசை குறிக்கும் சொல்லாக ஜெர்மனி உள்பட பல நாடுகளில் வெவ்வேறு மொழி உச்சரிப்பில் பயன்படுத்தப்பட்டு வருகிறது.  இது நேரிடையாக முடியாட்சி, வெய்வர் குடியரசு, நாசி ஜெர்மனி என்ற பொருளை எந்த வகையிலும் தரவில்லை. இருப்பினும் தொடர்ந்து *டியுட்ச் ரெய்க்* என்ற வார்த்தை குடியரசுவாதிகளைக் குறிக்கப் பயன்படுத்தப்பட்டது. 1871 ல் ஒருங்கிணைந்த ஜெர்மனியாக இருந்த  காலத்தில் அரசாட்சி செய்த ஒட்டோ வோன் பிஸ்மார்க் **டியுட்ச் ரெய்க்** என அழைக்கப்பட்டார். அது முதல் அதிகாரப்பூர்வ ஜெர்மனிப் பெயராக 1945 வரை தொடர்ந்தது.
டியுட்ச் ரெய்க் சொல் ரோமப் பேரரசர் காலம் முதல் மாற்றமால்  (911-1806) பயன்படுத்தப்பட்டு  வந்தது இதை *முதலாம் ரெய்க்* (First Reich) காலம்  என்று வரலாற்றியலாளர்கள் குறிப்பிடுகின்றனர். அதன் பின் வந்த *இரண்டாம் ரெய்க்* (Second Reich) காலத்தில் தான் இவை மூன்று பிரிவாக பிரிக்கப்பட்டது.
*முடியாட்சி நாடாக இருந்தபொழுது (1871-1918) *ஹோகன்ஜோலன்* சட்டத்தின்படி ஜெர்மன் எம்பயர் .
*ஜனநாயக குடியரசுர ஆட்சியின் பொழுது (1919-1933)  வெய்மர் குடியரசு எனபெயர் மாற்றம் கொண்டது.
*சர்வாதிகார ஆட்சியின்பொழுது (1933-1945) பொதுவான பெயராக மூன்றாம் ரெய்க் (Third Reich) அல்லது நாசி ஜெர்மனி என அழைக்கப்பட்டது.

பகுப்பு:செருமானிய அரசியல்
பகுப்பு:அரசாங்கம்
ஜெர்மன் ரெய்க்

**ஜெர்மன் ரெய்க்** (German Reich) ஜெர்மன் மொழியில் அதிகாரப்பூர்வமாக 1871 முதல் 1945 வரை அழைக்கப்பட்ட* டியுட்ச்சஸ் ரெய்க்* எனும் சொல்லின் ஆங்கில முழு மொழியாக்கத்தின்படி **'ஜெர்மன் எம்பயர்**' 1918 வரை ஏற்படுத்தப்பட்ட ஹோகன்ஜோலன் சட்டப்படி அவ்வாறு அழைக்கப்பட்டு வந்தது. முதலாம் உலகப்போர் வரை அழைக்கப்பட்டு வந்த இப்பெயர் போரின் தோல்வியால் பேரரசர் (எம்பரர்) தன்னுடைய *எம்பயர்* பதவியை துறந்ததால் எம்பயர் என்ற சொல் நீக்கப்பட்டு ரெய்க் என்ற பெயர் சேர்க்கப்பட்டது. அதன் பின் *ஜெர்மன் ரெய்க்* என எல்லோராலும் சில காலம் வரை அழைக்கப்பட்டது .காலப்போக்கில் அந்தப் பெயரை பலராலும் சுருக்கமாக ஜெர்மனி என்று அழைத்ததினால் அப்பெயரே நிலைத்துவிட்டது. டியுட்ச் ரெய்க் சொல் ரோமப் பேரரசர் காலம் முதல் மாற்றமால் (911-1806) பயன்படுத்தப்பட்டு வந்தது இதை *முதலாம் ரெய்க்* (First Reich) காலம் என்று வரலாற்றியலாளர்கள் குறிப்பிடுகின்றனர். அதன் பின் வந்த *இரண்டாம் ரெய்க்* (Second Reich) காலத்தில் தான் இவை மூன்று பிரிவாக பிரிக்கப்பட்டது.
* முடியாட்சி நாடாக இருந்தபொழுது (1871–1918) ஹோகன்ஜோலன் சட்டத்தின்படி ஜெர்மன் எம்பயர் .
* ஜனநாயக குடியரசுர ஆட்சியின் பொழுது (1919–1933) வெய்மர் குடியரசு எனபெயர் மாற்றம் கொண்டது.
* சர்வாதிகார ஆட்சியின்பொழுது (1933–1945) பொதுவான பெயராக மூன்றாம் ரெய்க் (Third Reich) அல்லது நாசி ஜெர்மனி என அழைக்கப்பட்டது.

இதனையிடையே இது ஆஸ்டிரியாவை தன் ஆளுகைக்குட்படுத்தியபொழுது இப்பெயர் *வல்லாண்மைப் பெற்ற ஜெர்மன் ரெய்க்* (Greater German Reich) என்று *கடைசி இரண்டு வருடங்களுக்கு* (1943–1945) நாசி சட்டத்தின்படி அழைக்கப்பட்டு வந்தது .

## வெளி இணைப்புகள்

*Administrative history of the German Reich 

## மேற்கோள்கள்

பகுப்பு:நாசி படையணிகள்
வேளாண்மைக் கருவிகள் இயந்திரங்கள் பட்டியல்

## உழுதல்/பதப்படுத்தல்
* ஏர்
* மண்வெட்டி
* உழவு இயந்திரம்

## விதைத்தல்/நடுதல்
* விதைக் கலப்பை 

## பராமரிப்பு
thumb|right|களை வெட்டும் இயந்திரம் மூலம் களை வெட்டுதல்
* களை வெட்டும் இயந்திரம்
* நீர்பாசன இயந்திரம்
* ஊசலாடும் கூடை
* வேளாண் வானூர்தி

## அறுவடை
* தாள்க்கத்தி

## கதிர் அடித்தல்
* கதிரடி இயந்திரம்
* களம், படல்

## அறுவடைக்குப் பின்பு
* உமி நீக்கி

## பலசெயல் கருவிகள்
* இணை அறுவடை இயந்திரம்

## இதர
* மாட்டு வண்டி

## வெளி இணைப்புகள்
* நெல் ஆரம்பம் முதல் அறுவடை வரை

பகுப்பு:வேளாண்மை
பகுப்பு:கருவிகள்
வேதித் தொழிற்துறை

thumb|300px|வேதித் தொழிற்சாலைக்கு ஓர் எடுத்துக்காட்டு - அமெரிக்காவில் லூயிசியானாவில் உள்ள ஒரு பாறைநெய் தூய்விப்பாலை

**வேதித் தொழிற்துறை** வேதிப் பொருள்களை உற்பத்தி செய்யும் தொழிற்துறையாகும்.  நெகிழி, ரப்பர், கண்ணாடி, உரம், மருந்து என பலதரப்பட்ட வேதிப் பொருள்கள் வாழ்வுக்கு அடிப்படையாக அமைகிறன.  உலக வேதித் தொழிற்துறை 3 டிரில்லியன் பெறுமதி வாய்ந்தது.  இத்துறையின் முக்கிய நிறுவனங்கள் மேற்கு ஐரோப்பா, வட அமெரிக்கா, நிப்பான் ஆகிய இடங்களில் உள்ளன.

## அளவீடுகள்
* உலக பெறுமதி = 3 டிரிலியன்
* உலக பெறுமதி வீதம் = 
* தொழிலாளர்கள் எண்ணிக்கை:

## உற்பத்திகள்
மூலப்பொருள்களை (எண்ணெய், இயற்கை எரிவளி, காற்று, நீர், உலோகம், கனிமங்கள் போன்றவற்றை ) 70,000 தயாரிப்புகளுக்கும் மேலாக வேதித் தொழிற்துறை உருமாற்றுகிறது.  உலகம் எங்கும் உள்ள இரசாயனத் தொழிற்சாலை வெளிப்பாட்டில் 80% மாக பல்பகுதியங்களும் , நெகிழிகளும் ( குறிப்பாக பாலியெத்திலீன் , பாலிபுரோப்பிலீன் , பாலிவைனைல் குளோரைடு , பாலியெத்திலீன் டெரிபித்தலேட் , பாலிச்டைரின் மற்றும் பாலிகார்போனேட் ) உள்ளன . இரசாயனங்கள் வாடிக்கையாளர் சரக்குகள் , விவசாய ரசாயனங்கள் , உருவாக்கம் , கட்டுமானம் , தொழிற்சாலை சேவைகள் போன்ற பல பொருட்களுக்கு உதவுகிறது. இரசாயன தொழிற்சாலைகள் அதன் உற்பத்தியில் இருந்து 26% விழுக்காடு அதற்கே செலவிடப்படும் . ரப்பர் ,நெகிழிப் பொருள்கள் , துணிகள் , ஆடைகள் , எண்ணெய் சுத்திகரிப்பு , காகிதம் , மூல உலோகங்கள் போன்ற பெரும்பாலான வாடிக்கையாளர்கள் இதில் அடங்கும் .

## முக்கிய நிறுவனங்கள்
* BASF
* Dow Chemical
* Shell Chemicals
* Bayer
* INEOS
* Exxonmobile
* DuPont

## மேற்கோள்கள்



பகுப்பு:தொழிற்சாலை
பகுப்பு:தொழிற்துறை செயல்முறைகள்
மான்துவா நகரியம்

**மான்துவா** என்று அழைக்கப்படுகிற **மான்துவா நகரியம்** (, ) , வரலாற்றுச் சிறப்புமிக்கது. இவ்விடம் இத்தாலி நாட்டிலுள்ள லோம்பார்டி ஆட்சி மண்டலத்தின் கீழ்வரும் மான்துவா மாகாணத்தில் இருக்கிறது.

## மான்துவா நகரியச் சிறப்புகள்
* இத்தாலியின் பண்பாட்டுத் தலைநகராக 2016 ஆம் ஆண்டு இத்தாலி அரசால் தேர்ந்தெடுக்கப்பட்டுள்ளது
* இவ்விடம் ஏறத்தாழ கி.மு.2000 வருடங்களுக்கு முன்னரே இருந்ததற்கானச் சான்றுகள் உள்ளன. 12 ஆம் நூற்றாண்டில் இந்நகரத்தின் மூன்று பக்கங்களிலும் ஏரிகள் இருக்குமாறு அமைக்கப்பட்டது
* உலகிலுள்ள இரட்டை நகரங்களுக்கான பட்டியலில், இந்நகரமும் அடங்கும்.
* ஐக்கிய நாடுகள் கல்வி, அறிவியல், பண்பாட்டு நிறுவனம் பட்டியலிட்டுள்ள பல சுற்றுலா இடங்கள் இங்குள்ளன.

## மான்துவா நகரிய எழில்கள்

படிமம்:I-MN-Mantova26.JPG
படிமம்:20PalazzoPodesta.jpg
படிமம்:MantovaBasilicaSantAndrea.jpg
படிமம்:Chiesa San Barnabà, Mantova.jpg
படிமம்:Madonna del Terremoto.JPG
படிமம்:43MantovaGiustizia.jpg
படிமம்:Fontana davanti alla Chiesa di San Barnabà, Mantova.jpg
படிமம்:Dsc 1150 Mantua.jpg
படிமம்:Andrea Mantegna 047.jpg
படிமம்:53Rio.JPG
படிமம்:20 02 1810-die-erschiessung-von-andreas-hofer-in-mantua 1.jpg
படிமம்:Zohar.png
படிமம்:Pintoricchio 009.jpg


## மேற்கோள்கள்


பகுப்பு:இத்தாலிய நகரியங்கள்
நான்கு காவலர்கள்

[thumb|right|நான்கு கவலர்களில் மூவரான சாங் கை ஷேக் (சீனா), [பிராங்கிளின் ரோசவெல்ட்|பிராங்கிளின் டி ரூஸ்வெல்ட் (ஐக்கிய நாடுகள்), வின்சன்ட் சர்ச்சில் (ஐக்கிய இராச்சியம்), 1943 ல் கெய்ரோ மாநாட்டில் இரண்டாம் உலகப்போருக்காக சந்தித்தபொழுது]]

**நான்கு காவலர்கள்** (*Four Policemen*) என்ற பெயர் அமெரிக்க அதிபர் பிராங்க்ளின் டி ரூஸ்வெல்ட் இரண்டாம் உலகப்போருக்காக அணி சேர்ந்த நான்கு நாட்டு அணித்தலைவர்களையும், ஐக்கிய நாடுகள் அமைப்பை உருவாக்கியவர்களைக் குறிப்பதற்காக அவரால் இப்பெயர் சூட்டப்பட்டது. இவ்வணியினர் நேசநாட்டு அணியினர் எனவும் அழைக்கப்பட்டனர். இதன்படி அமைந்த ஐக்கிய அமெரிக்கா, ஐக்கிய இராச்சியம் (பிரித்தானியா), சோவியத் ஒன்றியம், மற்றும் சீனா ஆகிய நான்கு நாடுகளின் நான்கு தலைவர்களும் *நான்கு காவலர்கள்* என அழைக்கப்பட்டனர்.

## மேற்கோள்கள்

பகுப்பு:இரண்டாம் உலகப் போர்
கேசுதிகிலியோன்

thumb|260px|'''கேசுதிகிலியோன்''' நகரியப் புறத்தோற்றம்

**கேசுதிகிலியோன்** (Castiglione township; இத்தாலியம்: Comune di Castiù (Castiglione delle Stiviere)) என்பது இத்தாலியில் வரலாற்றுச் சிறப்பு மிக்க ஒரு நகரியம் ஆகும். இவ்விடம் இத்தாலி நாட்டிலுள்ள, லோம்பார்டி நிருவாக மண்டலத்தின் கீழ்வரும் மேன்டுவா மாகாணத்தில் இருக்கிறது.

## வீரமாமுனிவர் பிறந்த இடம்

காஸ்திலியோனே தெல்லே ஸ்டிவியரே என்னும் இடத்தில்தான் தலைசிறந்த தமிழறிஞராகிய வீரமாமுனிவர் பிறந்தார். அவரது இயற்பெயர் கொஸ்தான்சோ ஜுசேப்பே எவுசேபியோ பெஸ்கி (Costanzo Giuseppe Eusebio Beschi). அவர் பிறந்த நாள் 1680, நவம்பர் 8. வீரமாமுனிவர் பிறந்த 300ஆம் ஆண்டுக் கொண்டாட்டம் காஸ்திலியோனே நகரில் 1980இல் நிகழ்ந்தது. தம் மண்ணில் பிறந்து வளர்ந்த ஒருவர் தமிழ் நாட்டுக்குச் சென்று அங்கே மறைப்பணி ஆற்றியதோடு தலைசிறந்த மொழிப்பணியும் ஆற்றி உலகப்புகழ் பெற்றதை காஸ்திலியோனே மக்கள் சிறப்பித்தார்கள். அவருடைய நினைவாக பதக்கம் வெளியிடப்பட்டது. அவர் நினைவைக் கொண்டாடும் விதத்தில் அவருக்குச் சிலையொன்றும் எழுப்பப்பட்டது. குறிப்பாக, வீரமாமுனிவருக்கு "தமிழ் மொழியின் தாந்தே" (Il Dante della lingua Tamil) என்னும் பட்டமளித்து ஊர்மக்கள் சிறப்பித்தனர். 

இத்தாலி நாட்டில் Divina Commedia (தெய்வீக இன்பிலக்கியம்) என்னும் தலைசிறந்த நெடும்பாடலை இயற்றி அழியாப் புகழ் பெற்றவர் தாந்தே அலிகியேரி (Dante Alighieri) என்னும் புலவர். அவரைப் போன்று, அவருடைய இலக்கியப் பாணியை அடியொற்றி, வீரமாமுனிவரும் தேம்பாவணி என்னும் தீஞ்சுவைக் காவியத்தை ஆக்கினார். மேலும் தமிழ் இலக்கியம், இலக்கணம், அகராதி, உரைநடை போன்ற படைப்புகளோடு பரமார்த்த குருவின் கதை போன்ற நகைச்சுவை இலக்கியத்தையும் ஆக்கிய வீரமாமுனிவரைத் தமிழுக்குத் தாம் அளித்தமை பற்றி காஸ்திலியோனே மக்கள் பெருமைப்படுகின்றனர்.

: 

பகுப்பு:இத்தாலிய நகரங்கள்
பகுப்பு:இத்தாலிய நகரியங்கள்
நேச அணி

**நேச அணி** (Allies) (நேச நாடுகள் அணி-நட்பு அணி)
ஒரு பொதுவான சர்ச்சைகளுக்காக குறிப்பிட்ட சில நாடுகள் ஒன்றுசேர்ந்து பொது கருத்தை எட்டுவதற்காக ஏற்படுத்தப்பட்ட அணி சேர்ந்த நாடுகள் அமைப்பை நேச நாடுகள் அணி அல்லது நேச அணி என அழைக்கப்பட்டது. இதன்மூலம் அதனதன் இராணுவ அமைப்புடன் ஒன்று சேர்ந்து அனைவரும் ஒரே நோக்கத்திற்காக  ஒரே எதிரியை நோக்கிப் போராடுவது அல்லது போரிடுவது என்ற குறிக்கோளுக்காக அமைக்கப்பட்டது. இவ்வணியில் சேர்ந்த நாடுகள் ஒரே அணியாக முதலாம் உலகப்போரில் மைய சக்தியை (மையசக்தி என்றழைக்கப்பட்ட நாடுகள்- பல்கேரியா, ஒட்டோமான் பேரரசு, ஆஸ்டிரிய-அங்கேரி, ஜெர்மன் பேரரசு) எதிர்த்தும் இரண்டாம் உலகப்போரில் அச்சு நாட்டு (அச்சு சக்திகள்) அணிகளின் சக்தியை எதிர்த்தும் போரிட்டன.

பகுப்பு:இரண்டாம் உலகப் போர்
பகுப்பு:முதலாம் உலகப் போர்
மைய சக்திகள்

**மைய சக்திகள்** அல்லது *மையசக்தி நாடுகள்*' (*Central Powers*, (இடாய்ச்சு மொழி: *Mittelmächte*; அங்கேரிய மொழி: *Központi hatalmak*; துருக்கிய மொழி: *İttifak Devletleri* or *Bağlaşma Devletleri*; பல்கேரிய மொழி: *Централни сили*) என்பது முதலாம் உலகப்போரில் நட்பு நாடுகள் அமைப்புக்கு எதிராகப் போரிட்ட நான்கு நாடுகளின் கூட்டணியாகும். இந்த அமைப்பில் ஜெர்மன் பேரரசு, ஆஸ்திரிய-அங்கேரியப் பேரரசு, உதுமானியப் பேரரசு மற்றும் பல்கேரிய இராச்சியம் ஆகிய பேரரசுகள் அங்கத்துவம் பெற்றன. இந்நாடுகள் நிலை பெற்றிருந்த இடங்களைப் பொருத்து இப்பெயர் பெற்றது. இந்நான்கு நாடுகளும் *கிழக்கில்* அமைந்த உருசியப் பேரரசு, *மேற்கில்* அமைந்த மூன்றாம் பிரஞ்சு குடியரசு, மற்றும் ஐக்கிய இராச்சியத்துக்குமிடையில் மத்தியில் வீற்றிருந்தமையால் இப்பெயர் பெற்றது.

## உறுப்பு நாடுகள்
*  ஆஸ்திரிய-அங்கேரியப் பேரரசு; 28 சூலை 1914 இல் போரில் இறங்கியது.
*  (ஜெர்மன் காலணி ஆட்சியை உள்ளடக்கியது); 1914 ஆகத்து 1 இல் போரில் இறங்கியது.
* ; 1914 ஆகத்து 2 இல் இரகசியமாகவும், 1914 அக்டோபர் 29 இல் வெளிப்படையாகவும் போரில் இறங்கியது.
*  பல்கேரிய இராச்சியம்; 1915 அக்டோபர் 14 இல் போரில் இறங்கியது.

பகுப்பு:முதலாம் உலகப் போர்
பகுப்பு:ஆபிரிக்காவின் முன்னாள் நாடுகள்
பகுப்பு:ஆசியாவின் முன்னாள் நாடுகள்
பகுப்பு:ஐரோப்பாவின் முன்னாள் நாடுகள்
நூறு நாட்கள் தாக்குதல்

**நூறு நாட்கள் குற்றம்** (Hundred Days Offencive)
முதல் உலகப்போர் இறுதிநிலையில் நேசநாட்டு அணியினரால் மையசக்தியினருக்கு எதிராக மேற்குப்பகுதியில் நடத்தப்பட்டத் தாக்குதலை *100 நாட்கள் குற்றம்* என அழைக்கப்பட்டது. இத்தாக்குதலினால்  *முதல் உலகப்போர்* முடிவுக்கு வந்தது. இந்த *100 நாட்கள்* தாக்குதல் எதையும் சிறப்பு நிகழ்வையோ, சிறப்பு செய்தியையோக்  கொண்டிருக்கவில்லை  மாறாக அமீன்ஸ் போரிலிருந்து துவங்கி *100 நாட்கள்* வரை தொடர்ந்து போர் புரிந்ததினால் நேசநாட்டு அணியினருக்கு ஏற்பட்ட வெற்றியை மட்டுமே குறிப்பிடுகிறது. இப்போரை *வெற்றிமுகத் தாக்குதல் * (Advance to Victory)  எனவும் குறிப்பிடுகின்றனர். இத்தாக்குதல்  ஆகஸ்டு 8, 1918, முதல் தொடங்கி நவம்பர் 11, 1918, வரை நடைபெற்றது. ஆத்திரேலியப் படைத்துறைக் கட்டளையாளரான ஜான் மோனாசு என்பவரது திட்டத்தின்படி இந்தத் தாக்குதல் நடைபெற்றது. 

## மேற்கோள்கள்

பகுப்பு:முதலாம் உலகப் போர்
அக்ரூட்

**அக்ரூட்** அல்லது **அக்கருட்டு** அல்லது **அக்கரோட்டு** அல்லது **அக்குரோட்டு** என்பது யுக்லன்சு ரிசியா லின் (Juglandaceae regia linn) வகை தாவரங்கள். இதில் இருந்து பெறப்படும் அக்ரூட் கொட்டை பலரால் விரும்பி உண்ணப்படுகிறது. இவை 10-40 மீ உயரம் வளரக்கூடியவை. இவை ஐரோப்பா, கிழக்கு சீனா, தென்னிந்தியா, அமெரிக்கா, கனடா, மெக்சிக்கோ ஆகிய இடங்களில் பெரிதும் பயிரிடப்படுகிறது.  

## மேற்கோள்கள்

பகுப்பு:கொட்டைகள்
சிறுவர் இலக்கியம்

**சிறுவர் இலக்கியம்** என்பது சிறுவர்களுக்காக எழுதப்படும் வரையப்படும் இலக்கியம் ஆகும். பொதுவாக 12 வயதுக்கு உட்பட்டோருக்காக இது எழுதப்படுகிறது. விடலைப் பருவத்தினராக எழுதப்படும் நூல்களும் சிறுவர் இலக்கியம் என்று சில வேளைகளில் வகைப்படுத்தப்படுவதுண்டு. சிறுவர் கல்வியில் மட்டுமல்லாமல், அன்றாட வாழ்விலும் சிறுவர் இலக்கியம் ஒரு முக்கிய இடத்தைப் பெறுகிறது.

## சிறார் இலக்கிய வகைகள்

* படக்கதை
* வரைகதை
* ஆத்திசூடி வடிவம்
* கதைகள்
:* பாட்டி கதைகள்
:* தொன்மங்கள்
:* அறிவுரை
:* அறிபுனை
:* பஞ்சதந்திரக் கதை
* வாழ்க்கை வரலாறு
* குழந்தை பாடல்கள்
:* நிலாப்பாட்டு

## பண்புகள்
சிறுவர் இலக்கியம் மொழி நடையிலும், பொருளிலும், நூல் அமைப்பிலும் வளர்ந்தோர் இலக்கியத்தில் இருந்து வேறுபட்டது.  வயதைப் பொறுத்து மொழி எளிமையாக அமைய வேண்டும்.  சிறுவர்களுக்கு ஏற்ற அவர்களுக்கு ஈர்ப்பான விடயங்களாக அமைய வேண்டும், நூல்  படங்களுடன் ஈர்ப்பாக அமையவேண்டும்.  

* கற்பனை
:* பேசும் மிருகங்கள், அதிசய உயிரினங்கள்
:* கற்பனை உலகங்கள்
* சிறுவர் பார்வையில் உலகம்

## மேற்கோள்கள்

## தமிழ் சிறுவர் இலக்கியம்

## வெளி இணைப்புகள்

பகுப்பு:சிறுவர் இலக்கியம்
பகுப்பு:புனைவு
சித்திரக் குள்ளன்

**சித்திரக் குள்ளன்** 1950 களில் தமிழ்நாட்டில் வெளிவந்த தமிழ் சிறுவர் இதழ்.  சிறுகதை, வரைகதை, பொது அறுவுப் போட்டி, நகைச்சுவை என பல படைப்புகளுடன் இது வெளிவந்தது.  இதன் சில இதழ்கள் தமிழம் நாள் ஒரு நூல் திட்டத்துக்தில் இணையத்தில் கிடைக்கின்றன. 

பகுப்பு:சிறுவருக்கான தமிழ் இதழ்கள்
பகுப்பு:1950 களில் வெளிவந்த தமிழ் இதழ்கள்
முயல் (சிறுவர் இதழ்)

**முயல்** 1970 களில் தமிழ்நாட்டில் வெளிவந்த தமிழ் சிறுவர் இதழ்.  வரைகதை, சிறுகதை, புதிகள், கணக்கு, தகவல் என பல தரப்பட்ட படைப்புகள் இதில் வெளிவந்தன.  இதன் சில இதழ்கள் தமிழர் நால் ஒரு நூல் திட்டத்தில் இணையத்தில் கிடைக்கின்றன. 

பகுப்பு:சிறுவருக்கான தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
மொழி வரலாறு

**மொழி வரலாறு** என்பது மனிதர் எப்போது மொழியைப் பயன்படுத்த தொடங்கினர் என்பது பற்றியும், குறிப்பிட்ட மொழிகள் எப்போது தோன்றி மருபின என்பது பற்றியதும் வரலாறு ஆகும்.  

## பேச்சு மொழியின் தோற்றம்
13.7 பில்லியன் ஆண்டுகளுக்கு முன்னர் அண்டம் தோன்றியதாகவும், தற்கால மனித இனம் (Homo Sapiens) 300, 000 ஆண்டுகளுக்கு முன்னர் தோன்றியதாகவும் அறிவியலாளர்கள் கருதுகின்றனர்.  சுமார் 100000-50000 ஆண்டுகளுக்கு முன்னர் கிழக்கு ஆபிரிக்காவில் இருந்து மனிதர் மத்திய ஆசியா ஊடாக ஐரோப்பா, ஆசியா, அமெரிக்கா ஆகிய இடங்களுக்குப் பரவினர்.  சுமார் 40,000 ஆண்டுகளுக்கு முன்பு பேச்சு மொழி தோன்றியிருக்கலாம் எனக் கருதப்படுகிறது.

## எழுத்து மொழியின் தோற்றம்
பெரும்பாலும்       காட்டுவாசி ஆக இருந்த மனிதர், கிமு 10 000 ஆண்டுகள் அளவில் வேளாண்மையில் ஈடுபட தொடங்கினர்.  சுமேரிய (கிமு 5000) , எக்ப்திய (3500), இந்து (கிமு 2600), சீன (கிமு 2100), கிரேக்க (கிமு 1600) நாகிரகங்கள் வேளாண்மை சிறந்த ஆற்றுக்கரையை ஒட்டிப் பிறந்தன.  

இந் நாகரிகங்களின் ஒரு முக்கிய கூறு அவை எழுத்து மொழியை பயன்படுத்த தொடங்கியது ஆகும்.  
* சுமேரிய மொழி - கிமு 3100-2000    
* எகிப்திய மொழி - கிமு 3400
* கிரேக்க மொழி
* சீன மொழி
* பிராக்கிரதம்
* தமிழ்

## மேற்கோள்கள்

பகுப்பு:மொழிகள்
பகுப்பு:மொழிகளின் வரலாறுகள்
பகுப்பு:தொன் மொழிகள்
கார்த்திகை

* கார்த்திகை (தமிழ் மாதம்)
* கார்த்திகை (நாள்மீன் கூட்டம்)
* கார்த்திகை விளக்கீடு
* கார்த்திகைத்தீபம் (திரைப்படம்)
நவீன நடனம்

**நவீன நடனம்** எனப்படுவது 20 ம் நூற்றாண்டின் துவக்கத்தில் மேற்குலகில் வளர்ந்த நடனப் பாணி ஆகும்.  மேற்குநாட்டு செவ்வியல் நடனத்துக்கு (Ballet) எதிர் வடிவமாக இந் நடனம் தோன்றியது.  செவ்வியல் நடனத்தின் இறுக்கமான கட்டுப்பாடுகளுடன் கூடிய நுணுக்கங்களை,அணிகலன்கள், காலணிகள் விலக்கி, படைப்பாற்றல் மிக்க தனி மனித வெளிப்பாட்டுக்கு முக்கியத்துவம் தந்து இந்நடனம் வளர்ந்தது.

பகுப்பு:நடனம்
பகுப்பு:நடன வகைகள்
விண்வெளித் தொழிற்துறை

**விண்வெளித் தொழிற்துறை** என்பது வானூர்தி, ஏவுகணை, செய்மதி, விண்கலம், விண் ஆய்வுகலம் (probes), விண் தொலைநோக்கி, விண்வெளி நிலையம் போன்றவற்றை வடிவமைத்தல், உற்பத்திசெய்தல், பரிசோதித்தல், ஏவுதல், பராமரித்தல் ஆகிய செயற்பாடுகளைக் கொண்ட தொழிற்துறை ஆகும்.

## வரலாறு
இத் தொழிற்துறை 20 ம் நூற்றாண்டின் தொடக்கத்தில், குறிப்பாக ரைட் சகோதர்களின் வானூர்தி ஓட்டத்துடன் தொடங்கியது. 1920 களில் வான் போக்குவரத்துச் சேவை தொடங்கியது. அதனைத் தொடர்து வானூர்தி தொழிற்துறை அபார வளர்ச்சி கண்டது. 

1957 ம் ஆண்டு முதலாவது செய்மதி ஸ்புட்னிக் ஏவப்பட்டது. முதல் மனித விண்வெளிப்பயனம் வஸ்தோக் 1 திட்டம் மூலம் 1961 ம் ஆண்டு நிறைவேற்றப்பட்டது. முதல் மீள் பயன்பாடு விண்கலம் X-15 1963 ம் ஆண்டு ஏவப்பட்டது. முதல் முறையாக நிலாவில் மனிதர் 1969 ம் ஆண்டு சென்றுவந்தனர். சக்தி வாய்ந்த கபிள் விண்வெளித் தொலைநோக்கி 1990 ம் ஆண்டு விண்வெளிக்கு எடுத்துச் செல்லப்பட்டது. அனைத்துலக விண்வெளி நிலையத்துக்கான கட்டுமானப் பணிகள் 1998 ம் ஆண்டு தொடங்கியது. en:Dennis Tito என்ற அமெரிக்கரை உருசிய விண்கலம் ஒன்று முதல் விண்வெளிச் சுற்றுலாப் பயணியாக ஏப்ரல் 2001 ஏற்றிச் சென்றது. முதல் அரசு சாரா அமைப்பால் மீள் பயன்பாடு விண்கலம் 2004 ம் ஆண்டு Tier One அனுப்பப்பட்டு Ansari X Prize வென்றது. 

## அளவீடுகள்
* உலக மொத்த உற்பத்தி:
* உலக மொத்த உற்பத்தி வீதம்:
* தொழிலாளர்கள்

## முக்கிய நிறுவனங்கள்
### அரசுகள்
* NASA - ஐக்கிய அமெரிகா
* ESA - ஐரோப்பா
* RSA - உருசியா
* CNSA - சீனா
* ISRO - இந்தியா
* ISA - இசுரேல்
* JAXA - நிப்பான்

### தனியார்
* Boeing
* Loakheed Martin
* Raytheon
* British Aeronautics
* Airbus
* Bombardier

## வெளி இணைப்புகள்
* The History of the Aerospace Industry 
* Top 100 aerospace manufacturers: as good as it gets
* 

பகுப்பு:தொழிற்துறை
தமிழ் சிறுவர் இலக்கியம்

**தமிழ் சிறுவர் இலக்கியம்** என்பது தமிழ் மொழியில் உள்ள சிறுவர் இலக்கியம்.  பண்டைத் தமிழ் இலக்கியத்தில் ஆங்காங்கே சில படைப்புக்கள் சிறுவர்களுக்கு ஏற்றதாக இருந்ததென்றாலும், 19 ஆம் நூற்றாண்டிலேயே சிறுவர்களை வாசர்களாகக் கொண்ட இலக்கியங்கள் பெரிதும் தோன்றின. ஆதலால், 20 ஆம் நூற்றாண்டில் சிறுவர் இலக்கியம் குறிப்பிடத்தக்க வளர்ச்சியைக் கண்டது. இந்திய மொழிகளில் தமிழ் மொழியில் மட்டும்தான் குழந்தை இலக்கியம் சிறப்புற்று இருக்கிறது. 16 ஆம் நூற்றாண்டில் ஔவையார் ஆத்திச்சூடி மூலம் தமிழில் குழந்தை இலக்கியத்தை தொடங்கி வைத்தார்.

## முக்கிய படைப்புகள்
* தமிழ் நாட்டார் பாடல்கள்
** தாலாட்டுப் பாடல்
** விளையாட்டுப் பாடல்
* தமிழ் சிறுவர் விடுகதைகள்
* ஔவையார்
** ஆத்திசூடி
** 
* பாரதி
** ஓடி விளையாடு பாப்பா
* இதழ்கள்
** அம்புலிமாமா
** கோகுலம்
** பாலமித்திரா
** ரத்தினபாலா
* தமிழ் சித்திரக்கதைகள்
** வாண்டுமாமா சித்திரக் கதைகள்
** பூந்தளிர் (வரைகதை)
** தமிழ்வாணன் சித்திரக் கதைகள்
* கதைகள்
** பரமார்த்த குருவும் சீடர்களும்
** பீர்பால் கதைகள்
** தெனாலி இராமன் கதைகள்
** பஞ்சதந்திரக் கதைகள்
** பௌத்த ஜாதகக் கதைகள்
* பாடல்கள்
** நிலா நிலா ஓடி வா
** ஆடிப்பிறப்புக்கு நாளை விடுதலை ஆனந்த மானந்தம் தோழர்களே!
** தத்தாங்கி தத்தாங்கி தட்டும் பிள்ளை
** கைவீசம்மா கைவீசு
** சின்ன சின்ன எறும்பே சிங்கார எறும்பே
* இடதுசாரித் தமிழ் சிறுவர் இலக்கியம்
* சிறுவர் இலக்கிய எழுத்தாளர்கள்
**நவாலியூர் சோமசுந்தரப்புலவர்
** கா. நமச்சிவாய முதலியார்
** வி. கிருஷ்ணமூர்த்தி
** மணி திருநாவுக்கரசு முதலியார்
** மயிலை சிவமுத்து
** அழ. வள்ளியப்பா
** கொ. மா. கோதண்டம் 
** சுதாராஜ்
** சுகுமாரன் - http://www.nakkheeran.in/users/frmArticles.aspx?A=8959 
** விழியன்
** சாலை செல்வம் 
** ஆயிஷா நடராசன்
** விஷ்ணுபுரம் சரவணன்
** உதயசங்கர்
** பாலபாரதி
** கன்னிக்கோவில் ராஜா
** யூமா வாசுகி
** மதுரை சரவணன்
** கொ. மா. கோ. இளங்கோ
** ஆதி வள்ளியப்பன்

## இதையும் காண்க
* குழந்தை எழுத்தாளர் சங்கம்
## மேற்கோள்கள்

## இணையத்தில் சிறுவர் இலக்கியம்
* நூலகத் திட்டம் http://www.noolaham.net/wiki/index.php/%E0%AE%AA%E0%AE%95%E0%AF%81%E0%AE%AA%E0%AF%8D%E0%AE%AA%E0%AF%81:%E0%AE%9A%E0%AE%BF%E0%AE%B1%E0%AF%81%E0%AE%B5%E0%AE%B0%E0%AF%8D_%E0%AE%87%E0%AE%B2%E0%AE%95%E0%AF%8D%E0%AE%95%E0%AE%BF%E0%AE%AF%E0%AE%AE%E0%AF%8D

## வெளி இணைப்புகள்
* தமிழில் சிறார் இலக்கியம் - சில குறிப்புகள்
* குழந்தைகள் இலக்கியத்திற்கு கல்விக்கு நிறைய வேலை செய்ய வேண்டியிருக்கு 
* சிறுவர் இலக்கியம் படைப்பவர்களுக்கான மொழி சார் பொறுப்பு

பகுப்பு:தமிழ் சிறுவர் இலக்கியம்
மீன் குடும்பங்களின் பட்டியல்

இது **மீன் குடும்பங்களின்** அறிவியல் பெயர்களின் பட்டியலாகும். இது முழுமையானது அல்ல.

* அபிசோகொட்டைடீ (Abyssocottidae)
* அக்காந்துரைடீ (Acanthuridae) (*முள்ளுடம்பிகள்*)
* அசெஸ்திரோரின்கைடீ (Acestrorhynchidae)
* அக்கிரைடீ (Achiridae)
* அக்கிரோப்செட்டைடீ (Achiropsettidae)
* அசிப்பென்செரைடீ (Acipenseridae)
* அக்குரோபொமட்டைடீ (Acropomatidae)
* அத்ரியானிக்தியைடீ (Adrianichthyidae)
* அஜனியோசைடீ (Ageneiosidae)
* அஜொனிடீ (Agonidae)
* அக்கிசைடீ (Akysidae)
* அல்புலைடீ (Albulidae)
* அலெப்பிசோரைடீ (Alepisauridae)
* அலெப்போசெஃபாலைடீ (Alepocephalidae)
* அலெஸ்ட்டீடீ (Alestiidae)
* அலொப்பீடீ (Alopiidae)
* ஆமர்சிப்பிடீ (Amarsipidae)
* அம்பாசிடீ (Ambassidae)
* அம்பிலிசிப்பிட்டைடீ (Amblycipitidae)
* அம்பிலியோப்சைடீ (Amblyopsidae)
* அமீடீ (Amiidae)
* அம்மோடிட்டைடீ (Ammodytidae)
* அம்ஃபிலீடீ (Amphiliidae)
* அம்பிரீடீ (Ambriidae)
* அனபன்டைடீ (Anabantidae)
* அனபிளெபைடீ (Anablepidae)
* அனசாந்தோபட்டைடீ (Anacanthobatidae)
* அனரைக்கடைடீ (Anarhichadidae)
* அங்குயிலைடீ (Anguillidae)
* அனோமலோபைடீ (Anomalopidae)
* அனோப்புளோகாஸ்டிரைடீ (Anoplogastridae)
* அனோப்புளோபோமட்டைடீ (Anoplopomatidae)
* அனோஸ்ட்டோமைடீ (Anostomidae)
* அனோப்டோதெரைடீ (Anotopteridae)
* அன்டனாரீடீ (Antennariidae) (*உணர்விழை மீன்கள்*)
* அஃப்ரெடோடெரைடீ (Aphredoderidae)
* அஃபியோனைடீ (Aphyonidae)
* அபிஸ்ட்டைடீ (Apistidae)
* அப்லோச்டைனைடீ (Aploactinidae)
* அப்லோக்கீலைடீ (Aplocheilidae)
* அப்லோடாச்டைலைடீ (Aplodactylidae)
* அப்போகொனைடீ (Apogonidae) 
* அப்தெரோனோட்டைடீ (Apteronotidae)

பகுப்பு:விலங்கியல்
நியூரம்பெர்க் தீர்ப்பாயம்

**நியூரம்பெர்க் தீர்ப்பாயம்** (Nuremberg Trials)
நாசி ஜெர்மனியின் தொடர் அரசியல் கொலைகள், இராணுவ செயல்பாடுகள்  மற்றும் அதன் முரண்பாட்டுத் தலைமைச் செயல்பாடுகளை விசாரணை செய்ய இரண்டாம் உலகப் போரில் ஜெர்மனியின் தோல்விக்குப்பின் ஏற்படுத்தப்பட்ட விசாரணை ஆணையம் தான் நியூரம்பெர்க் தீர்ப்பாயம்.

**பன்னாட்டு இராணுவ நடுவர் மன்றம்**

ஜெர்மனி  நியூரம்பெர்க் நகரில் 1945 க்கும் 1946 க்குமிடையே *நீதி அரண்மணையில்* (ஜஸ்டிஸ் பேலஸ்-Palace of the Justice) ஏற்படுத்தப்பட்டது. இந்த தீர்ப்பாயத்தால் அமைக்கப்பட்ட *சர்வதேச இராணுவ நடுவர் மன்றத்தின்* (International Military Tribunal) முன் ஏராளமான *யுத்த விதி மீறல்* குற்றவாளிகள் நிறுத்தப்பட்டனர்.

**முதல் விசாரணை**

இதன் முதல் விசாரணையில், குறிப்பிடத்தக்கவர்களாக , பிடிபட்ட நாசி ஜெர்மனித் தலைவர்கள் *21 பேர்* குற்றவாளிகளாக நிறுத்தப்பட்டனர். முதல் விசாரணைக் கூட்டம் நவம்பர் 20, 1945, முதல் அக்டோபர் 1, 1946, வரை நடைபெற்றது.

**இரண்டாவது விசாரணை**

இதன் இரண்டாவது விசாரணை குறைந்த குற்றம் புரிந்தவர்களாகக் கருதப்பட்ட குற்றவாளிகளை ஐக்கிய நாடுகள் நியூரம்பெர்க் இராணுவ நடுவர் மன்றம்* சட்ட எண் 10* ன் கீழ் நிறுத்தப்பட்டனர். இந்த ஆணையம் *மருத்துவர்கள் தீர்ப்பாயம்* மற்றும் *நீதிபதிகள் தீர்ப்பாயங்களை* உள்ளடக்கியது.

**கருத்து வேறுபாடு**

சமீபத்தில் ஜனவரி 2, 2006 அன்று பிரித்தானிய யுத்தக் குழு அறிக்கை வெளியிடப்பட்டது. அதில் மூன்று நாடுகளுக்கும் எழுந்த மூக்கூட்டு ஒப்பந்த சர்ச்சைகள் போன்றவைகள் குறிப்பிடப்பட்டுள்ளன. விசாரணைக் குறித்து மூன்று நாட்டுத் தலைவர்களும் கருத்து வேறுபாடுகள் கொண்டிருந்தனர் என்பதை தெளிவக்கியுள்ளது.

**சர்ச்சிலின் மனிதநேயம்**

பல நேரங்களில் வின்சன்ட் சர்ச்சில் யுத்தக்குற்றத் தண்டணையளிப்பில்  கருத்து வேறுபாடுகள் கொண்டிருந்தார். அவருடைய நோக்கம் மனித நேயம் கொண்டதாக இருந்தது என்பது குறிப்பிடத்தக்கது. பிராங்க்ளின் டி ரூஸ்வெல்ட்டும், ஜோசப் ஸ்டாலினும் ஜெர்மானியர் பலரை தண்டிப்பதிலேயே இருந்தது என்று கூறப்படுகிறது.

பகுப்பு:இரண்டாம் உலகப் போர்
முள்வால் வகையி

**அக்காந்துரைடீ** (Acanthuridae) அல்லது *முள்ளுடம்பிகள்* என்பன ஒரு மீன் குடும்பம் ஆகும். அறிவியற்பெயரில் உள்ள அக்காந்த்தசு (acanthus) என்னும் சொற்பகுதி கிரேக்க மொழியில் *முள், கூரிய முள்* என்னும் பொருள் கொண்டது. இக் குடும்பம், ஆறு பேரினங்களில் ஏறத்தாழ 80 இனங்களை உள்ளடக்கியுள்ளது. இவை அனைத்தும் பெரும்பாலும், பவளப் பாறைகளுக்கு அருகே, வெப்பவலயக் கடல் பகுதிகளில் வாழும் கடல் மீன்கள் ஆகும். இவற்றுட்பல ஒளிரும் நிறங்களைக் கொண்டவை. அதனால், தொட்டிகளில் வளர்ப்பதற்கு விரும்பப்படுகின்றன.

வால் பகுதியில் பக்கத்துக்கு ஒன்று அல்லது பலவாக அமைந்திருக்கும் முதுகெலும்பு முட்கள் இக் குடும்பத்துக்குரிய தனித்துவமான இயல்பு ஆகும். இம் முட்கள் ஆபத்தை விளைவிக்கும் அளவுக்குக் கூர்மையானவை. முதுகுத் துடுப்பு, குதத் துடுப்பு ஆகிய இரண்டுமே பெரியவை. உடலின் நீளத்தின் பெரும்பகுதி வரை நீண்டிருப்பவை. சிறிய வாயில் ஒற்றை வரிசையில் பற்கள் காணப்படுகின்றன. இவை அல்காக்களை உண்பதற்குப் பயன்படுகின்றன.

## குறிப்புகள்


பகுப்பு:விலங்கியல்
பகுப்பு:மீன் குடும்பங்கள்